|  |  |  |  |
| --- | --- | --- | --- |
| Rīgā | 28.02.2017. | Nr. | 01-05/817 |
| Uz |  | Nr. |  |

|  |  |  |
| --- | --- | --- |
|  | | **Valsts kancelejai**  Informācijai:  Ekonomikas ministrijai  Finanšu ministrijai |
|  | |  |
| *Par Ministru kabineta sēdes protokollēmuma projektu "Par Ministru kabineta 2013. gada 17. decembra sēdes protokollēmumā (prot. Nr. 67 96. §) "Informatīvais ziņojums "Par Viedās specializācijas stratēģijas izstrādi"" 4. punktā doto uzdevumu atzīšanu par aktualitāti zaudējušiem"* |  | | |

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 164.4. apakšpunktu, iesniedzu izskatīšanai tuvākajā Ministru kabineta sēdē Ministru kabineta sēdes protokollēmuma projektu "Par Ministru kabineta 2013. gada 17. decembra sēdes protokollēmumā (prot. Nr. 67 96. §) "Informatīvais ziņojums "Par Viedās specializācijas stratēģijas izstrādi"" 4. punktā doto uzdevumu atzīšanu par aktualitāti zaudējušiem".

|  |  |  |
| --- | --- | --- |
| 1. | Iesniegšanas pamatojums | Ministru kabineta (turpmāk – MK) sēdes protokollēmuma projekts “Par Ministru kabineta 2013. gada 17. decembra sēdes protokollēmumā (prot. Nr. 67 96. §) “Informatīvais ziņojums “Par Viedās specializācijas stratēģijas izstrādi”” 4. punktā doto uzdevumu atzīšanu par aktualitāti zaudējušiem” (turpmāk – protokollēmuma projekts) izstrādāts saskaņā ar Ministru Prezidenta 2017. gada 11. janvāra rezolūciju Nr. 1.1.1/2, kura nosaka līdz 2017. gada 1. martam nodrošināt likumos, Saeimas lēmumos, Valsts prezidenta rīkojumos, MK tiesību aktos, MK sēdes protokollēmumos, MK komitejas sēdes protokollēmumos, Ministru prezidenta rīkojumos un rezolūcijās doto uzdevumu izpildi, kam ir notecējis noteiktais izpildes termiņš.  Vienlaikus protokollēmuma projekts izstrādāts saskaņā ar 2013. gada 17. decembra MK sēdes protokollēmuma (prot. Nr. 67. 96. §) “Informatīvais ziņojums “Par Viedās specializācijas stratēģijas izstrādi”” (turpmāk – sēdes protokollēmums) 4.1. un 4.2. apakšpunktā doto uzdevumu, kas nosaka Izglītības un zinātnes ministrijai (turpmāk – IZM) sadarbībā ar Ekonomikas ministriju, Finanšu ministriju un citām nozaru ministrijām, nozares pārstāvjiem un sociālajiem partneriem izstrādāt Viedās specializācijas stratēģijas ieviešanas pasākumu plānu, ievērojot informatīvā ziņojumā “Par Viedās specializācijas stratēģijas izstrādi” noteikto, un Viedās specializācijas stratēģijas uzraudzības sistēmas izveides plānu.  Lai nodrošinātu Viedās specializācijas stratēģijas īstenošanu, IZM atbilstoši MK sēdes protokollēmuma 4.1. un 4.2. apakšpunktā noteiktajam, 2014. gada 4. aprīlī iesniedza Ministru prezidentei Laimdotai Straujumai vēstuli Nr. 1-05/1531 “Par Viedās Specializācijas ieviešanas plānu”, kas iekļāva informāciju par Viedās specializācijas stratēģijas ieviešanas un uzraudzības sistēmas izveides laika plānu (turpmāk – plāns) un 2014. gada laikā veicamajiem pasākumiem uzraudzības sistēmas izstrādes nodrošināšanai. Saskaņā ar minēto plānu, kas izstrādāts sadarbībā ar Ekonomikas ministriju, 2014. gadā tostarp tika organizētas 14 publiskās diskusijas ar vairāk nekā 500 zinātnisko institūciju, izglītības iestāžu, nozaru asociāciju un uzņēmējdarbības sektora pārstāvjiem par Viedās specializācijas stratēģijā definētajiem mērķiem, prioritātēm un specializācijas jomām un to attīstības plāniem, politikas instrumentiem Latvijas tautsaimniecības izaugsmes veicināšanai. Diskusiju gaitā sniegtie priekšlikumi un ieteikumi par zinātnes, tehnoloģiju attīstības un inovāciju sistēmas attīstību, plānotajiem finanšu instrumentiem un to ietvaros atbalstāmajām darbībām tika ņemti vērā, izstrādājot gan Viedās specializācijas stratēģijas monitoringa sistēmu, gan valsts budžeta, gan Eiropas Savienības fondu ietvaros plānoto specifisko atbalsta mērķu ieviešanas nosacījumus.  2014. gada 21. oktobra MK sēdē tika izskatīts IZM sagatavotais informatīvais ziņojums “Par Zinātnes, tehnoloģiju attīstības un inovācijas pamatnostādņu 2014. –2020. gadam ieviešanas rīcības plānu, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu” (prot. Nr. 57 50. §) (turpmāk – ZTAI informatīvais ziņojums), kur cita starpā 4. nodaļā ietverts plāns virknei turpmāk veicamajiem uzdevumiem Viedās specializācijas stratēģijas monitoringa sistēmas izveidei. Papildus tam, informatīvā ziņojuma 2. nodaļā iekļauta informācija par Viedās specializācijas stratēģijas monitoringa sistēmu un valsts budžeta, ārvalstu finanšu instrumentu, kā arī nefinansiālo iniciatīvu kartējumu, kas vērsts uz Zinātnes, tehnoloģiju attīstības un inovācijas pamatnostādnēs 2014.–2020. gadam norādīto Latvijas inovācijas sistēmas problēmu risināšanu un Viedās specializācijas stratēģijas mērķa sasniegšanu.  ZTAI informatīvais ziņojums, tā izstrādes laikā, tika saskaņots ar Ekonomikas ministriju, Finanšu ministriju, Zemkopības ministriju, Vides aizsardzības un reģionālās attīstības ministriju, Kultūras ministriju, Tieslietu ministriju, Labklājības ministriju, Aizsardzības ministriju, Valsts kanceleju un Rektoru padomi.  2015. gada 15. septembrī MK tika izskatīts IZM sadarbībā ar Ekonomikas ministriju izstrādātais informatīvais ziņojums “Viedās specializācijas stratēģijas monitoringa sistēma” (prot. Nr. 47 35. §), kas definē Viedās specializācijas stratēģijas monitoringa sistēmas ietvaru, tostarp, nosaka zinātnes, tehnoloģiju attīstības un inovācijas politikas sasniedzamos mērķus, rezultatīvos rādītājus trīs līmeņos (virsmērķi, makro līmeņa rādītāji un mikro līmeņa rādītāji), kā arī Viedās specializācijas stratēģijas programmu īstenošanā iesaistītās institūcijas. Informatīvais ziņojums par Viedās specializācijas stratēģijas monitoringu tika izstrādāts, tostarp ņemot vērā iepriekš minētajā ZTAI informatīvajā ziņojumā iekļauto pasākumu plānu Viedās specializācijas stratēģijas monitoringa sistēmas izveidei. Informatīvais ziņojums par Viedās specializācijas stratēģijas monitoringu, tā izstrādes laikā, saskaņots ar Ekonomikas ministriju, Finanšu ministriju, Tieslietu ministriju, Zemkopības ministriju, Kultūras ministriju, Pārresoru koordinācijas centru, kā arī Latvijas Lielo pilsētu asociāciju un Rektoru padomi.  Savukārt, lai nodrošinātu Viedās specializācijas stratēģijas ieviešanas uzraudzību, ik pēc diviem gadiem, IZM sadarbībā ar Ekonomikas ministriju sagatavo un iesniedz Latvijas pētniecības un inovācijas stratēģiskajā padomē Viedās specializācijas stratēģijas ieviešanas progresa ziņojumu, kas ietver plānoto rādītāju izpildes progresu, analītisko informāciju par Viedās specializācijas jomu attīstību, īstenotās politikas ietekmes novērtējumu, kā arī priekšlikumus nepieciešamajām izmaiņām. Pirmais Viedās specializācijas stratēģijas ieviešanas progresa ziņojums jāsagatavo līdz 2017. gada 1. jūnijam.  Tādējādi, saskaņā ar MK sēdēs protokollēmuma 4.1. un 4.2. apakšpunktā doto uzdevumu ir izstrādāts un ZTAI informatīvajā ziņojumā ietverts pasākumu plāns turpmāk veicamajiem uzdevumiem Viedās specializācijas stratēģijas īstenošanas monitoringa sistēmas izveidei. Savukārt 2015. gadā ir izstrādāta Viedās specializācijas stratēģijas monitoringa sistēma, kas vērsta uz publisko ieguldījumu zinātnē, tehnoloģiju attīstībā un inovācijās ietekmes un rezultātu sasniegšanas uzraudzību.  Ņemot vērā minēto, IZM lūdz atzīt MK sēdes protokollēmuma 4. punktā dotos uzdevumus par aktualitāti zaudējušiem. |
| 2. | Valsts sekretāru sanāksmes datums un numurs | Saskaņā ar MK 2009. gada 7. aprīļa noteikumu Nr. 300 „Ministru kabineta kārtības rullis” 73.1. apakšpunktu Valsts sekretāru sanāksmē nav nepieciešams izsludināt MK sēdes protokollēmuma projektu par MK sēdes protokollēmumā ministrijai dotā uzdevuma izpildi. |
| 3. | Informācija par saskaņojumiem | Vienlaikus ar iesniegšanu Valsts kancelejā protokollēmuma projekts nosūtīts informācijai Ekonomikas ministrijai un Finanšu ministrijai. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Izglītības un zinātnes politikas joma. |
| 6. | Atbildīgā amatpersona | Santa Šmīdlere, Izglītības un zinātnes ministrijas valsts sekretāra vietniece – Struktūrfondu departamenta direktore. |
| 7. | Uzaicināmās personas | Santa Šmīdlere, Izglītības un zinātnes ministrijas valsts sekretāra vietniece – Struktūrfondu departamenta direktore. |
| 8. | Projekta ierobežotas pieejamības statuss | Nav attiecināms. |
| 9. | Cita informācija | Nav. |

Pielikumā (iesniegts tikai sistēmā DAUKS):

1. MK sēdes protokollēmuma projekts "Ministru kabineta sēdes protokollēmumu "Par Ministru kabineta 2013. gada 17. decembra sēdes protokollēmumā (prot. Nr. 67 96. §) "Informatīvais ziņojums "Par Viedās specializācijas stratēģijas izstrādi"" 4. punktā doto uzdevumu atzīšanu par aktualitāti zaudējušiem" uz 1 lp. (datne: IZMProt\_RIS3\_210217);
2. IZM 2014. gada 4. aprīļa vēstule Nr. 1-05/1531 uz 2 lp. (datne: IZMvest\_040414\_1531);
3. IZM 2014. gada 4. aprīļa vēstules Nr. 1-05/1531 pielikums "Viedās specializācijas stratēģijas ieviešanas un uzraudzības pasākumu plāns līdz 2014. gada 31.decembrim" uz 2 lp. (datne: ris3\_pasakumu plans\_010414);
4. IZM 2014. gada 4. aprīļa vēstules Nr. 1-05/1531 pielikums "EM tikšanās ar sociālajiem partneriem par P&A&I sistēmas attīstību sanāksmes protokols Nr. 1" uz 4 lp. (datne: vss\_180314\_protokols).

Izglītī­bas un zinātnes ministrs K. Šadurskis

28.02.2017 16:17

1091

A. Žilinska, 67047897

[Antra.Zilinska@izm.gov.lv](mailto:Antra.Zilinska@izm.gov.lv)